Siniša Malešević
Siniša Malešević (rođen 5. aprila 1969) jest irski i bosanskohercegovački sociolog koji je redovni profesor na Univerzitetskom koledžu u Dublinu (Irska). Također je viši naučni saradnik i istraživač na CNAM-u u Parizu (Francuska). Maleševićevi istraživački interesi uključuju komparativno-historijsku i teorijsku analizu etniciteta, nacionalnih država, nacionalizma, carstava, ideologije, rata, nasilja i socioloških teorija. Autor je deset i urednik devet knjiga i tomova, uključujući monografije Ideologija, legitimitet i nova država (2002), Sociologija etniciteta (2004), Identitet kao ideologija (2006), Sociologija rata i nasilja (2010), Države-nacije i nacionalizmi (2013), Uspon organizovane brutalnosti (2017), Utemeljeni nacionalizmi (2019) i Zašto se ljudi bore? (2022). Uspon organizovane brutalnosti dobitnik je nagrade za najbolju knjigu 2018. Američkog sociološkog udruženja, a Utemeljeni nacionalizmi bio je drugoplasirani (počasno priznanje) nagrade Stein Rokkan za komparativna društvene istraživanja. 'Zašto se ljudi bore' dobitnik je nagrade za izvanrednu knjigu Američkog sociološkog udruženja za 2023., a također je ušao u uži izbor za nagradu za najbolju knjigu Društva za istraživanje sukoba 2023. 2023. godine prof. Malešević je dobio nagradu Robin M. Williams, Jr. za izuzetan doprinos istraživanjima, podučavanju i službi od Američkog sociološkog udruženja. Malešević je također autor preko 140 recenziranih članaka u međunarodnim časopisima i poglavljima knjiga te je održao više od 200 pozvanih predavanja širom svijeta. Njegov rad preveden je na brojne jezike, uključujući albanski, arapski, kineski, hrvatski, francuski, indonezijski, japanski, perzijski, portugalski, srpski, španski, turski i ruski. Prije je obavljao dužnosti istraživača i predavača na Institutu za međunarodne odnose (Zagreb), Centru za proučavanje nacionalizma, CEU (Prag) – gdje je radio s Ernestom Gellnerom – i na Nacionalnom univerzitetu Irske u Galwayu. Također je bio gostujući profesor i istraživač na Université Libre de Bruxelles (Eric Remacle profesor na studijama sukoba i mira), Institutu za humane nauke u Beču, Londonskoj školi ekonomije, Univerzitetu Uppsala i Nizozemskom institutu za napredne humanističke studije i društvene nauke u Amsterdamu. U 2010. izabran je za člana Kraljevske irske akademije, u 2012. izabran je za vanjskog člana Akademije nauka i umjetnosti Bosne i Hercegovine, a u 2014. izabran je za člana Academia Europaea.